b'\n_START_ARTICLE_\nBladstilk (plantedel)\n_START_PARAGRAPH_\nInden for botanikken er bladstilken ("petiolen") den st\xc3\xa6ngel, som holder bladet fast p\xc3\xa5 skuddet. Bladstilken er dermed mellemleddet mellem st\xc3\xa6nglen og bladet, og den har oftest samme indre opbygning som st\xc3\xa6nglen. Udv\xc3\xa6kster p\xc3\xa5 siden af bladstilken kaldes akselblade. Blade, som mangler en stilk, kaldes siddende, mens de, som blot har en ganske kort stilk, kaldes halvsiddende. Endelig er der bladene hos gr\xc3\xa6sserne, som har en struktur, der kaldes skedehinden (ligula).'